Fra' Michele var tilknyttet kapusinerordenen, en gren av den fransiskanske ordensfamilie, og utførte en rekke arkitektoniske arbeider for denne ordenen fra omkring år 1600 til sin død. Ettersom han sjelden tok honorarer fra sin egen orden for sitt arbeid, er få arbeidene dokumentert gjennom arkiverte transaksjoner. Fra' Micheles arbeider for kapusinerordenen kjennetegnes, tross den åpenbare stilmessige tilhørigheten til barokken, av en fremtredende nøkternhet, i tråd med ordenens egen filosofi og livsstil.